Bengt Norling
বেঙ্গট নরলিং (1925-2002) ছিলেন একজন সুইডিশ সামাজিক গণতান্ত্রিক রাজনীতিবিদ যিনি বেশ কয়েকটি সরকারী পদে অধিষ্ঠিত ছিলেন। তিনি 1969 থেকে 1976 সাল পর্যন্ত যোগাযোগ মন্ত্রী (পরিবহন) এবং 1977 থেকে 1990 সাল পর্যন্ত ভার্মল্যাণ্ডের গভর্নর ছিলেন। নরলিং 1925 সালে মালমোতে জন্মগ্রহণ করেন এবং নরবটেনে বেড়ে ওঠেন। 15 বছর বয়সে তিনি ধাতব শ্রমিক হিসেবে কাজ শুরু করেন এবং তারপর ভ্যানস্ব্রোতে রেলওয়ের কর্মকর্তা হন। এই সময়ে তিনি ভ্যানস্ব্রোতে সুইডিশ সোশ্যাল ডেমোক্র্যাটিক পার্টিতে যোগ দেন। 1956 সালে তিনি রেলওয়ে ওয়ার্কার্স অ্যাসোসিয়েশনের ন্যায়পাল নিযুক্ত হন। নরলিংকে সুইডিশ ট্রেড ইউনিয়ন কনফেডারেশনের সচিব করা হয়। 1969 সালের 14ই অক্টোবর প্রধানমন্ত্রী ওলোফ পালমের প্রথম মন্ত্রিসভায় তিনি যোগাযোগ (পরিবহন) মন্ত্রী নিযুক্ত হন। 1976 সাল পর্যন্ত নরলিং এই পদে ছিলেন। তিনি 1977 থেকে 1990 সালের মধ্যে ভার্মল্যাণ্ডের গভর্নর হিসেবে দায়িত্ব পালন করেন। অবসর গ্রহণের পর নরলিং তাঁর স্ত্রী এলিজাবেথের সঙ্গে কার্লস্ট্যাডে বসতি স্থাপন করেন। তাঁদের একটি পুত্রসন্তান হয়। 2002 সালের 2রা জুন 77 বছর বয়সে তিনি মারা যান। তথ্যসূত্র বিংশ শতাব্দীর সুইডিশ রাজনীতিবিদ 1925 জন্ম 2002 মৃত্যু মালমো থেকে রাজনীতিবিদ সুইডিশ যোগাযোগ মন্ত্রী সুইডিশ সোশ্যাল ডেমোক্র্যাটিক পার্টির রাজনীতিবিদ ভার্মল্যান্ড কাউন্টির সুইডিশ ট্রেড ইউনিয়নবাদীদের গভর্নর